ส่วนที่ 1

ข้อมูลสรุป (Executive Summary)

บริษัท เนาวรัตน์พัฒนาการ จำกัด (มหาชน) (“บริษัท”)
ประกอบธุรกิจหลักประเภทรับเหมาก่อสร้างงานวิศวกรรมโยธาทุกประเภท เช่น งานก่อสร้างถนน
สะพาน ทางด่วน อาคาร โรงไฟฟ้า โรงงานอุตสาหกรรม งานวางท่อ เป็นต้น
โดยรับงานทั้งจากหน่วยงานราชการ รัฐวิสาหกิจ และเอกชน
โดยวิธีการประกวดราคาและการว่าจ้างโดยตรง นอกจากนี้ บริษัทยังสามารถออกแบบก่อสร้าง
และดำเนินการก่อสร้างแบบเบ็ดเสร็จในลักษณะ EPC (Engineering Procurement and
Construction) ตามความต้องการของผู้ว่าจ้างได้เช่นเดียวกับบริษัทก่อสร้างชั้นนำของโลก

นอกจากนี้ บริษัทยังมีธุรกิจซึ่งสนับสนุนธุรกิจหลัก คือ

  1.โรงงานผลิตเสาเข็มคอนกรีตอัดแรงและผลิตภัณฑ์คอนกรีตอื่น ๆ โดยมีโรงงาน 2 แห่ง คือที่
  ถนนบางนา-ตราด ก.ม.4.5 และ

  ที่อำเภอบางน้ำเปรี้ยว จังหวัดฉะเชิงเทรา

  2.โรงงานผลิตเหล็กแปรรูปที่โรงงานอำเภอบางน้ำเปรี้ยว จังหวัดฉะเชิงเทรา

  3.โรงงานผลิตท่อคอนกรีตขนาดใหญ่และบ่อพักน้ำสำเร็จรูปเพื่อใช้ในโครงการบำบัดน้ำเสีย
  ตั้งอยู่ที่ถนนพระราม 2 ก.ม. 28

  อำเภอเมือง จังหวัดสมุทรสาคร

ผลิตภัณฑ์ที่ผลิตได้ ใช้เป็นวัสดุในธุรกิจรับเหมาก่อสร้าง และจำหน่ายให้กับลูกค้าภายนอก
เพื่อเป็นการลดต้นทุนการรับเหมาก่อสร้างและเสริมรายได้หลัก
เปรียบเทียบระหว่างการผลิตเพื่อใช้เป็นวัสดุในธุรกิจรับเหมาก่อสร้าง
กับการจำหน่ายให้กับลูกค้าภายนอก อยู่ในอัตราส่วน 40:60 และ 30:70 สำหรับ ปี 2550 และ ปี
2551 ตามลำดับ

ความเป็นมา

บริษัท เนาวรัตน์พัฒนาการ จำกัด (มหาชน) ได้จดทะเบียนก่อตั้งเมื่อวันที่ 31 พฤษภาคม 2519
ด้วยทุนจดทะเบียนเริ่มแรก 4 ล้านบาท และได้เพิ่มทุนขึ้นเป็นลำดับ ในปี พ.ศ.2538
ได้เพิ่มทุนจดทะเบียนจาก 400 ล้านบาท เป็น 500 ล้านบาท
โดยกระจายหุ้นให้นักลงทุนทั้งในประเทศและต่างประเทศ จากนั้นในเดือนกันยายน 2538
บริษัทก็ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย

เนื่องจากภาวะเศรษฐกิจของประเทศตกต่ำอย่างรุนแรง และค่าเงินบาทลอยตัวในปี พ.ศ.2540
ส่งผลให้บริษัทมีภาระหนี้สินเพิ่มขึ้นเมื่อแปลงค่าจากเงินสกุลต่างประเทศเป็นเงินบาท
ประกอบกับอุปสงค์ในธุรกิจอสังหาริมทรัพย์ของภาคเอกชนลดลงอย่างมาก
ในขณะที่ต้นทุนก่อสร้างมีจำนวนสูงขึ้น ส่งผลให้บริษัทขาดเงินทุนหมุนเวียน
สถาบันการเงินงดให้การสนับสนุนสินเชื่อสำหรับประมูลโครงการใหม่
จึงได้เข้าฟื้นฟูกิจการเพื่อให้สามารถชำระหนี้ได้ตามจำนวนและวิธีการที่กำหนดในแผนฟื้นฟูกิจการ
ดังนั้น ในวันที่ 28 กุมภาพันธ์ พ.ศ.2543 ธนาคารไทยพาณิชย์ จำกัด (มหาชน) และบริษัทเงินทุน
เอกชาติ จำกัด (มหาชน) จึงได้ร่วมกันยื่นคำร้องขอฟื้นฟูกิจการของบริษัท
โดยศาลล้มละลายกลางได้มีคำสั่งให้ฟื้นฟูกิจการ และแต่งตั้งนายมานะ กรรณสูต
เป็นผู้ทำแผนเมื่อวันที่ 20 มีนาคม พ.ศ.2543 ต่อมา วันที่ 10 ตุลาคม พ.ศ.2543
ศาลได้มีคำสั่งเห็นชอบด้วยแผนฟื้นฟูกิจการ และแต่งตั้งให้บริษัท ไชยปราการ จำกัด
เป็นผู้บริหารแผน ซึ่งคณะกรรมการของบริษัท ไชยปราการ จำกัด ในขณะนั้นประกอบด้วย

1. นายมานะ กรรณสูต 2. นายพลพัฒ กรรณสูต

3. นางวัฒนา สัมนาวงศ์ 4. นายสุข สื่อยรรยงศิริ

5. นายกมล ลิมปิชัชวาลย์ 6. นายดิเรก เครื่องกำแหง

7. นางสาวมลิวัลย์ จันท์แสนโรจน์

คณะกรรมการบริษัท ไชยปราการ จำกัด ได้มีการเปลี่ยนแปลงเพื่อความเหมาะสม
กรรมการชุดสุดท้ายของบริษัท ไชยปราการ จำกัดในขณะทำหน้าที่ผู้บริหารแผนของบริษัท
เนาวรัตน์พัฒนาการ จำกัด (มหาชน) ก่อนยกเลิกการฟื้นฟูกิจการ ประกอบด้วย

1. นายมานะ กรรณสูต 2. นายพลพัฒ กรรณสูต

3. นางวัฒนา สัมนาวงศ์ 4. นายสุข สื่อยรรยงศิริ

5. นายกมล ลิมปิชัชวาลย์ 6. นางสาวผกาทิพย์ โลพันธ์ศรี

ในปี 2547 บริษัทเริ่มประสบปัญหาด้านเงินทุนหมุนเวียนที่ใช้ในการดำเนินธุรกิจ
ทำให้ไม่สามารถชำระหนี้ให้แก่เจ้าหนี้ตามแผนฟื้นฟูกิจการ ดังนั้น ในวันที่ 17 พฤษภาคม 2548
บริษัท ไชยปราการ จำกัด ในฐานะผู้บริหารแผนจึงได้ยื่นคำร้องขอแก้ไขแผนเดิม
ซึ่งศาลได้มีคำสั่งเห็นชอบด้วยแผนฉบับแก้ไขเมื่อวันที่ 5 กรกฎาคม 2548

ต่อมา ผู้บริหารแผนได้ยื่นคำร้องต่อศาลว่าการฟื้นฟูกิจการได้ดำเนินการเป็นผลสำเร็จตามแผนแล้ว
ดังนั้น วันที่ 14 พฤศจิกายน พ.ศ.2548 ศาลจึงได้มีคำสั่งให้ยกเลิกการฟื้นฟูกิจการของบริษัท

ปัจจุบันบริษัทมีทุนจดทะเบียน 3,149,691,424 บาท แบ่งเป็นหุ้นสามัญ 3,149,691,424 หุ้น
มูลค่าที่ตราไว้หุ้นละ 1.00 บาท และมีทุนชำระแล้ว 2,484,641,988 บาท แบ่งเป็นหุ้นสามัญ
2,484,641,988 หุ้น มูลค่าที่ตราไว้หุ้นละ 1.00 บาท

สรุปฐานะการเงินของบริษัทตามงบการเงินรวม

การดำเนินงานปี 2549

ณ วันที่ 31 ธันวาคม 2549 สินทรัพย์รวมของบริษัทเท่ากับ 5,057.31 ล้านบาท เพิ่มขึ้นจากวันที่
31 ธันวาคม 2548 เท่ากับ 756.72 ล้านบาท หรือร้อยละ 17.60

รายการเปลี่ยนแปลงที่สำคัญทางด้านสินทรัพย์ ประกอบด้วย

1. เงินลงทุนชั่วคราว – กองทุนส่วนบุคคล ปี 2549 ลดลงจาก 352.87 ล้านบาท เหลือ -0-
บาท เนื่องจากบริษัทถอนเงินลงทุนเพื่อนำมาใช้ในการดำเนินธุรกิจของบริษัท

2. ลูกหนี้การค้ากิจการที่ไม่เกี่ยวข้องกัน ปี 2549 ยอดเพิ่มขึ้นเท่ากับ 259 ล้านบาท
เนื่องจากการได้รับการว่าจ้างให้ทำงานเพิ่มมากขึ้น

ลูกหนี้การค้ากิจการที่เกี่ยวข้องกัน ปี 2549 ยอดเพิ่มขึ้นเท่ากับ 111 ล้านบาท
ลูกหนี้การค้าทั้งสองประเภทมียอดเพิ่มขึ้นเนื่องจากการได้รับการว่าจ้างให้ทำงานเพิ่มมากขึ้น
โดยรายได้จากการก่อสร้าง ขาย และบริการ ปี 2549 เท่ากับ 4,608.35 ล้านบาท เพิ่มขึ้นจากปี
2548 เท่ากับร้อยละ 23.53 อย่างไรก็ตาม
ค่าเผื่อหนี้สงสัยจะสูญสำหรับลูกหนี้การค้ากิจการที่เกี่ยวข้องกัน ณ วันที่ 31 ธันวาคม 2549 เท่ากับ
135.37 ล้านบาท ในขณะที่ ณ วันที่ 31 ธันวาคม 2548 เท่ากับ 73 ล้านบาท
เนื่องจากกิจการที่เกี่ยวข้องกันบางกิจการประสบปัญหาในการจ่ายชำระหนี้
จึงได้บันทึกค่าเผื่อหนี้สงสัยจะสูญตามมาตรฐานบัญชี

3. รายได้ที่ยังไม่ได้เรียกชำระ ปี 2549 เท่ากับ 1,252.09 ล้านบาท เพิ่มขึ้นจากปี 2548
เท่ากับ 264 ล้านบาท เนื่องจากการได้รับการว่าจ้างให้ทำงานเพิ่มมากขึ้น
ส่งผลให้มียอดผลงานรอการส่งมอบให้ผู้ว่าจ้างมากขึ้นเช่นกัน

4. สินค้าคงเหลือ ปี 2549 ยอดเพิ่มขึ้นจากปี 2548 เท่ากับ 363.70 ล้านบาท
จากงานระหว่างทำประเภทงานผลิตภัณฑ์คอนกรีตซึ่งผลิตไว้ใช้งานในโครงการก่อสร้างของบริษัท
และขายให้บุคคลภายนอกตามคำสั่ง

5. ที่ดินรอการพัฒนา ในปี 2549 บริษัทซื้อที่ดินที่อำเภอเกาะสมุย จังหวัดสุราษฎร์ธานี เนื้อที่ 42
ไร่ 2 งาน 77 ตารางวาจากบุคคลธรรมดาที่ไม่เกี่ยวข้องกัน
เพื่อนำมาพัฒนาเป็นโครงการบ้านพักอาศัยเพื่อขาย ปัจจุบันอยู่ระหว่างการออกแบบก่อสร้างโครงการ

รายการเปลี่ยนแปลงที่สำคัญทางด้านหนี้สิน ประกอบด้วย

1. เงินเบิกเกินบัญชีและเงินกู้ยืมระยะสั้นจากสถาบันการเงิน ปี 2549 เท่ากับ 308.35 ล้านบาท
เพิ่มขึ้นจากปี 2548 เท่ากับ 201.86 ล้านบาท หรือร้อยละ 189.57
เนื่องจากบริษัทกู้ยืมเงินมากขึ้นเพื่อใช้ในการดำเนินการก่อสร้าง

2. เจ้าหนี้การค้ากิจการที่ไม่เกี่ยวข้องกัน ปี 2549 เท่ากับ 1,082.41 ล้านบาท เพิ่มขึ้นจากปี
2548 เท่ากับ 530.80 ล้านบาท หรือร้อยละ 96.23

เจ้าหนี้การค้ากิจการที่เกี่ยวข้องกัน ปี 2549 เท่ากับ 61.06 ล้านบาท เพิ่มขึ้นจากปี 2548 เท่ากับ
38.73 ล้านบาท หรือร้อยละ 173.41
เจ้าหนี้การค้าทั้งสองประเภทมียอดเพิ่มขึ้นเนื่องจากการที่บริษัทได้รับการว่าจ้างให้ดำเนินการก่อสร้างเพิ่มมากขึ้นนั้น
บริษัทต้องว่าจ้างผู้รับเหมาช่วงและซื้อวัสดุก่อสร้างมากขึ้นเช่นกัน
แต่เป็นการว่าจ้างหรือซื้อวัสดุก่อสร้างโดยมีเงื่อนไขการชำระเงินเป็นเงินเชื่อหรือที่เรียกว่าได้รับ
Credit term ยอดเจ้าหนี้การค้าจะสัมพันธ์กับต้นทุนงานก่อสร้าง ขาย และบริการ
ซึ่งต้นทุนดังกล่าวของปี 2549 เท่ากับ4,302.86 ล้านบาท เพิ่มมากขึ้นจากปี 2548 เท่ากับ
549.76 ล้านบาท หรือร้อยละ 14.65

3. ค่าตอบแทนพิเศษแก่คณะผู้บริหารค้างจ่าย ในปี 2549
บริษัทได้บันทึกรายการค่าตอบแทนดังกล่าวเป็นจำนวนเงิน 108.93 ล้านบาท ทั้งนี้ สืบเนื่องจากในปี
2543 ศาลล้มละลายกลางได้มีคำสั่งให้ฟื้นฟูกิจการของบริษัท
ซึ่งผู้บริหารแผนฟื้นฟูกิจการได้ลงนามในสัญญาจ้างคณะผู้บริหารให้ทำหน้าที่หลักในการดำเนินการให้เป็นไปตามแผนฟื้นฟูกิจการ
(“แผน”) โดยในสัญญาว่าจ้างได้ระบุถึงค่าตอบแทนพิเศษที่คณะผู้บริหารมีสิทธิได้รับ
ค่าตอบแทนพิเศษคิดในอัตราร้อยละ 10
ของเงินต้นและดอกเบี้ยที่บริษัทสามารถชำระหนี้ด้วยเงินสดให้แก่เจ้าหนี้สถาบันการเงิน
บริษัทได้เคยบันทึกรายการค่าใช้จ่ายค้างจ่ายไว้บางส่วนจำนวนเงินประมาณ 47 ล้านบาท
แต่ได้บันทึกกลับรายการค่าใช้จ่ายดังกล่าวเมื่อบริษัทผิดนัดชำระหนี้งวดสุดท้ายตามแผนให้แก่เจ้าหนี้สถาบันการเงินในเดือนธันวาคม
2547 ต่อมา บริษัทได้ยื่นขอแก้ไขแผนฟื้นฟูกิจการซึ่งเจ้าหนี้ได้อนุมัติตามคำขอ
ทำให้บริษัทสามารถชำระหนี้รวมทั้งไถ่ถอนหุ้นกู้แปลงสภาพก่อนกำหนดได้เสร็จสิ้นภายในปี 2548
โดยศาลล้มละลายกลางได้มีคำสั่งยกเลิกการฟื้นฟูของบริษัทเมื่อวันที่ 14 พฤศจิกายน 2548

ในระหว่างไตรมาสที่ 4 ของปี 2549
บริษัทได้ปรึกษาที่ปรึกษากฎหมายอิสระถึงภาระค่าตอบแทนพิเศษแก่คณะผู้บริหาร
ซึ่งจากพื้นฐานความเห็นของที่ปรึกษากฎหมายอิสระ
ที่ประชุมคณะกรรมการบริษัทจึงได้พิจารณาอนุมัติให้บริษัทจ่ายค่าตอบแทนพิเศษแก่คณะผู้บริหารเป็นจำนวนเงินรวมดอกเบี้ยคำนวณถึง
31 ธันวาคม 2549 เท่ากับ 108.93 ล้านบาท

รายการเปลี่ยนแปลงที่สำคัญด้านส่วนของผู้ถือหุ้น ประกอบด้วย

1. ขาดทุนสะสม ปี 2549 เท่ากับ 364.46 ล้านบาท ในขณะที่ปี 2548 เท่ากับ 251.57 ล้านบาท
ขาดทุนสะสมเพิ่มมากขึ้น 112.89 ล้านบาท

2. ส่วนของผู้ถือหุ้นส่วนน้อยในบริษัทย่อย ปี 2549 เท่ากับ 16.12 ล้านบาท
เกิดจากกรณีที่บริษัทเข้าถือหุ้นบริษัท ยูทิลิตี้ บิสิเนส อัลลายแอนซ์ จำกัด จากเดิมในอัตราร้อยละ 40
ของทุนจดทะเบียนและชำระแล้ว เป็นร้อยละ 60
ทำให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย

การดำเนินงาน ของปี 2550

ณ วันที่ 31 ธันวาคม 2550 สินทรัพย์รวมของบริษัทเท่ากับ 4,021.55 ล้านบาท ลดลงจากเมื่อวันที่
31 ธันวาคม 2549 เท่ากับ 1,035.76 ล้านบาท หรือเท่ากับร้อยละ 20.48

รายการเปลี่ยนแปลงที่สำคัญทางด้านสินทรัพย์ ประกอบด้วย

1. ลูกหนี้การค้ากิจการที่ไม่เกี่ยวข้องกัน ณ วันที่ 31 ธันวาคม 2550 เท่ากับ 1,608.01 ล้านบาท
ลดลงจากวันที่ 31 ธันวาคม 2549 เท่ากับ 142 ล้านบาท
เนื่องจากการได้รับชำระค่าผลงานก่อสร้างจากลูกหนี้ที่ค้างชำระนาน

2. ลูกหนี้การค้ากิจการที่เกี่ยวข้องกัน ณ วันที่ 31 ธันวาคม 2550 เท่ากับ 522.05 ล้านบาท
เพิ่มขึ้นจากวันที่ 31 ธันวาคม 2549 เท่ากับ 118.04 ล้านบาท
เนื่องจากการได้รับการว่าจ้างให้ทำงานมากขึ้น อย่างไรก็ตาม
ค่าเผื่อหนี้สงสัยจะสูญสำหรับลูกหนี้การค้ากิจการที่เกี่ยวข้องกัน ณ วันที่ 31 ธันวาคม 2550 เท่ากับ
355.42 ล้านบาท ในขณะที่ยอด ณ วันที่ 31 ธันวาคม 2549 เท่ากับ 135.37 ล้านบาท
เนื่องจากกิจการที่เกี่ยวข้องกันบางกิจการยังคงประสบปัญหาในการจ่ายชำระหนี้
จึงได้บันทึกค่าเผื่อหนี้สงสัยจะสูญเพิ่มขึ้น
รายละเอียดลูกหนี้การค้ากิจการที่เกี่ยวข้องกันปรากฏอยู่ในหัวข้อ “รายการระหว่างกัน”

3. รายได้ที่ยังไม่ได้เรียกชำระ ณ วันที่ 31 ธันวาคม 2550 เท่ากับ 548.62 ล้านบาท
ลดลงจากวันที่ 31 ธันวาคม 2549 เท่ากับ 703.47 ล้านบาท
เนื่องจากสามารถส่งผลงานก่อสร้างและออกใบแจ้งหนี้เรียกเก็บเงินจากผู้ว่าจ้างสำหรับผลงานที่รอการส่งมอบจากงวดบัญชีก่อนได้มาก

4. สินค้าคงเหลือ ณ วันที่ 31 ธันวาคม 2550 เท่ากับ 672.90 ล้านบาท ลดลงจากวันที่ 31
ธันวาคม 2549 เท่ากับ 36.21 ล้านบาท
สินค้าคงเหลือส่วนใหญ่เป็นงานระหว่างทำของผลิตภัณฑ์คอนกรีต เพื่อใช้ในงานก่อสร้างของบริษัท
รวมทั้งงานที่ผลิตตามคำสั่งซื้อของลูกค้า

5. เงินลงทุนในบริษัทร่วม ณ วันที่ 31 ธันวาคม 2550 เป็นดังนี้

5.1 ลงทุนในบริษัท ซี.ไอ.เอ็น.เอสเตท จำกัด โดยมีทุนชำระแล้ว 191 ล้านบาท
สัดส่วนการลงทุนของบริษัทเท่ากับร้อยละ 40 เท่ากับ 76.25 ล้านบาท บริษัท ซี.ไอ.เอ็น.เอสเตท
จำกัด จัดตั้งขึ้นโดยมีวัตถุประสงค์ดำเนินการจัดหาที่ดินและพัฒนาเป็นคอนโดมิเนียม 51 ชั้น เพื่อขาย
ที่ถนนลาดพร้าว มูลค่าโครงการประมาณ 1,868.68 ล้านบาท

5.2 ลงทุนในบริษัท วีเอสพีเอ็น พร็อพเพอร์ตี้ จำกัด โดยมีทุนชำระแล้ว 52 ล้านบาท
สัดส่วนการลงทุนของบริษัทเท่ากับร้อยละ 25 เท่ากับ 13 ล้านบาท บริษัท วีเอสพีเอ็น พร็อพเพอร์ตี้
จำกัด จัดตั้งขึ้นโดยมีวัตถุประสงค์ดำเนินการพัฒนาที่ดินที่อำเภอบางละมุง จังหวัดชลบุรี
เป็นหมู่บ้านริมทะเลจำนวน 74 หลัง เพื่อขาย มูลค่าโครงการประมาณ 450 ล้านบาท

รายการเปลี่ยนแปลงที่สำคัญทางด้านหนี้สิน ประกอบด้วย

1. เจ้าหนี้การค้ากิจการที่ไม่เกี่ยวข้องกัน ณ วันที่ 31 ธันวาคม 2550 เท่ากับ 1,036.15
ล้านบาท ลดลงจากวันที่ 31 ธันวาคม 2549 เท่ากับ 46.26 ล้านบาท
เนื่องจากมีการจ่ายชำระหนี้ค่าซื้อวัสดุและจ้างผู้รับเหมาช่วงเพิ่มขึ้น
จากการที่บริษัทได้รับการว่าจ้างให้ทำงานก่อสร้างมากขึ้น
รวมทั้งจากการผลิตสินค้าสำเร็จรูปใช้ในโครงการก่อสร้าง และผลิตตามคำสั่งซื้อจากลูกค้า

2. เงินรับล่วงหน้าค่าก่อสร้าง ณ วันที่ 31 ธันวาคม 2550 เท่ากับ 592.87 ล้านบาท
เพิ่มขึ้นจากวันที่ 31 ธันวาคม 2549 เท่ากับ 46.26 ล้านบาท
เนื่องจากบริษัทได้รับการว่าจ้างให้ทำงานมากขึ้น และผู้ว่าจ้างได้จ่ายเงินล่วงหน้ามาให้

การดำเนินงาน ของปี 2551

ณ วันที่ 31 ธันวาคม 2551 สินทรัพย์รวมของบริษัทเท่ากับ 3,130.63 ล้านบาท ลดลงจากเมื่อวันที่
31 ธันวาคม 2550 เท่ากับ 890.92 ล้านบาท หรือเท่ากับร้อยละ 22.15

รายการเปลี่ยนแปลงที่สำคัญทางด้านสินทรัพย์ ประกอบด้วย

1. ลูกหนี้การค้ากิจการที่ไม่เกี่ยวข้องกัน ณ วันที่ 31 ธันวาคม 2551 เท่ากับ 1,381.55 ล้านบาท
ลดลงจากวันที่ 31 ธันวาคม 2550 เท่ากับ 226.46 ล้านบาท
โครงการก่อสร้างหลายโครงการได้ทยอยดำเนินการเสร็จสมบูรณ์ในปี 2551
ในขณะที่โครงการใหม่เริ่มต้นก่อสร้างในไตรมาสที่ 4
การออกใบแจ้งหนี้เรียกเก็บค่าก่อสร้างโครงการใหม่จึงมียอดเงินไม่สูงนัก อย่างไรก็ตาม
การได้รับชำระค่าว่าจ้างงานก่อสร้างจากผู้ว่าจ้างทั้งภาครัฐและภาคเอกชนบางรายยังล่าช้า

2. ลูกค้าการค้ากิจการที่เกี่ยวข้องกัน ณ วันที่ 31 ธันวาคม 2551 เท่ากับ 478.25 ล้านบาท
ลดลงจากวันที่ 31 ธันวาคม 2550 เท่ากับ 42.80 ล้านบาท
บริษัทได้รับชำระหนี้ด้วยที่ดินพร้อมปลูกสร้างจากบริษัท เรือนรพี จำกัด
ซึ่งเป็นบริษัทที่เกี่ยวข้องกันในไตรมาสที่ 3 ของปี 2551 มูลค่า 39.07 ล้านบาท

3. รายได้ที่ยังไม่ได้เรียกชำระ ณ วันที่ 31 ธันวาคม 2551 เท่ากับ 322.00 ล้านบาท
ลดลงจากวันที่ 31 ธันวาคม 2550 เท่ากับ 226.62 ล้านบาท
จากการที่บริษัทสามารถส่งมอบงานและออกใบแจ้งหนี้เรียกเก็บเงินจากผู้ว่าจ้างได้มาก

4. สินค้าคงเหลือ ณ วันที่ 31 ธันวาคม 2551 เท่ากับ 599.32 ล้านบาท ลดลงจากวันที่ 31
ธันวาคม 2550 เท่ากับ 73.58 ล้านบาท
เนื่องจากบริษัทสามารถส่งมอบสินค้าสำเร็จรูปผลิตเสร็จให้แก่ผู้ซื้อได้

5. เงินฝากสถาบันการเงินที่มีภาระผูกพัน ณ วันที่ 31 ธันวาคม 2551 เท่ากับ 53.35 ล้านบาท
ลดลงจากวันที่ 31 ธันวาคม 2550 เท่ากับ 83.08 ล้านบาท
เนื่องจากบริษัทได้นำหลักประกันประเภทที่ดินและสิ่งปลูกสร้างไปวางที่สถาบันการเงินแทนหลักประกันประเภทเงินฝาก
รวมทั้งการไถ่ถอนเงินฝากที่หมดภาระผูกพันแล้ว

6. ที่ดิน อาคาร และอุปกรณ์ ในระหว่างปี 2551 บริษัทได้ซื้อที่ดิน อาคาร
และอุปกรณ์เพิ่มที่ราคาทุนเท่ากับ 61.61 ล้านบาท
ในขณะเดียวกันได้มีการจำหน่ายสินทรัพย์หมวดดังกล่าวออกไป ซึ่งมีราคาทุนซื้อมาเท่ากับ 169.84
ล้านบาท ค่าเสื่อมราคาสะสมของสินทรัพย์ที่จำหน่ายออกไปเท่ากับ 119.22 ล้านบาท

7. อสังหาริมทรัพย์รอการขาย ในไตรมาสที่ 3 ของปี 2551
บริษัทได้รับชำระหนี้ด้วยการโอนทรัพย์ชำระหนี้จากบริษัท เรือนรพี จำกัด
ซึ่งเป็นลูกหนี้การค้ากิจการที่เกี่ยวข้องกัน มูลค่า 39.07 ล้านบาท

รายการเปลี่ยนแปลงที่สำคัญทางด้านหนี้สิน ประกอบด้วย

1. เงินเบิกเกินบัญชีและเงินกู้ยืมระยะสั้นจากสถาบันการเงิน ณ วันที่ 31 ธันวาคม 2551 เท่ากับ
262.40 ล้านบาท ลดลงจากวันที่ 31 ธันวาคม 2550 เท่ากับ 153.39 ล้านบาท
เนื่องจากการชำระคืนสินเชื่อสนับสนุนโครงการให้สถาบันการเงินเมื่อโครงการก่อสร้างเสร็จสมบูรณ์

2. ค่าตอบแทนพิเศษแก่คณะผู้บริหารค้างจ่าย ณ วันที่ 31 ธันวาคม 2551 เท่ากับ -0- บาท
ในขณะที่ ณ วันที่ 31 ธันวาคม 2550 เท่ากับ 115.67 ล้านบาท การลดลงของรายการนี้เหลือ
-0- บาท ณ วันที่ 31 ธันวาคม 2551 มีรายละเอียดดังนี้
ค่าตอบแทนพิเศษแก่คณะผู้บริหารเป็นไปตามเงื่อนไขแผนฟื้นฟูกิจการ มีจำนวนเงิน 94.1 ล้านบาท
พร้อมดอกเบี้ยในอัตรา MLR คำนวณถึงวันจ่ายชำระซึ่งบริษัทมีภาระต้องจ่ายภายในปี 2553
ในระหว่างไตรมาสแรกของปี 2551
คณะผู้บริหารได้มีหนังสือแสดงเจตจำนงขอสละสิทธิในการเรียกร้องค่าตอบแทนพิเศษนี้
บริษัทจึงได้โอนกลับค่าตอบแทนพิเศษพร้อมดอกเบี้ยจำนวนเงินรวม 116.79 ล้านบาท
ซึ่งได้เคยบันทึกเป็นค่าใช้จ่ายและค่าใช้จ่ายค้างจ่ายไว้แล้วตั้งแต่ปี 2544 ถึง ไตรมาสแรกปี 2551
เป็นรายได้อื่นในงบกำไรขาดทุนไตรมาสแรกของปี 2551
เป็นผลให้ในปัจจุบันบริษัทไม่มีภาระในการจ่ายค่าตอบแทนพิเศษแก่ผู้บริหารตามสัญญาปรับโครงสร้างหนี้ของบริษัทแต่อย่างใด

โครงสร้างรายได้ของบริษัท

รายได้บริษัทแยกตามลักษณะการดำเนินงาน ตามงบการเงินรวมของบริษัท

  --------------------------------- ---------- -------- ---------- -------- ---------- --------
  ประเภทของรายได้                    ปี 2551              ปี 2550              ปี 2549     

                                    ล้านบาท     %        ล้านบาท     %        ล้านบาท     %

  ธุรกิจรับเหมาก่อสร้าง                  3,115.36   81.96    3,415.61   86.21    4,241.98   90.11

  ธุรกิจผลิตเหล็กแปรรูปและผลิตภัณฑ์คอนกรีต   391.74     10.31    422.42     10.66    348.09     7.39

  รายได้จากการให้เช่าและบริการอื่น        5.62       0.15     17.97      0.45     18.28      0.39

  ดอกเบี้ยรับ                          19.26      0.51     19.18      0.48     16.60      0.35

  รายได้อื่นๆ                          268.66     7.07     86.69      2.20     82.91      1.76

  รวมรายได้                          3,800.64   100.00   3,961.87   100.00   4,707.86   100.00
  --------------------------------- ---------- -------- ---------- -------- ---------- --------

การดำเนินงานของบริษัทและวิเคราะห์ผลการดำเนินงานโดยสรุป (ตามงบการเงินรวมของบริษัท)

การดำเนินงานของปี 2549

รายได้จากงานก่อสร้าง ขาย และบริการ ของปี 2549 เท่ากับ 4,608.35 ล้านบาท เพิ่มขึ้นจากปี
2548 ซึ่งเท่ากับ 3,730.52 ล้านบาท เป็นจำนวน 877.82 ล้านบาท หรือร้อยละ 23.53
บริษัทมีผลขาดทุนสุทธิสำหรับปี 2549 เท่ากับ 112.89 ล้านบาท
โดยได้มีการตั้งสำรองค่าเผื่อหนี้สงสัยจะสูญไว้เป็นจำนวน 73.66 ล้านบาท
ผลการดำเนินงานตามงบการเงินเฉพาะของบริษัทก่อนรายการดังกล่าว แสดงผลขาดทุนสุทธิเท่ากับ
39.23 ล้านบาท

บริษัทยังคงได้รับผลกระทบจากราคาวัสดุก่อสร้างที่ปรับราคาเพิ่มขึ้น เช่น ราคาเหล็ก ปูนซิเมนต์
ทราย รวมทั้งปัญหาค่าขนส่งวัสดุก่อสร้าง
และค่าขนส่งสินค้าสำเร็จรูปผลิตใช้ในโครงการก่อสร้างของบริษัท
ซึ่งเพิ่มสูงขึ้นเนื่องจากผลกระทบจากราคาน้ำมันที่เพิ่มขึ้น แต่เนื่องจากงานที่ประมูลได้ในปี 2549
ได้เพิ่มราคาวัสดุก่อสร้างตามราคาปัจจุบันแล้ว
รวมทั้งโครงการที่มีผลขาดทุนได้ทยอยก่อสร้างเสร็จเรียบร้อย
ส่งผลให้อัตราส่วนต้นทุนต่อรายได้เริ่มลดลง โดยต้นทุนงานก่อสร้าง ขาย และบริการ
ของบริษัทสำหรับปี 2549 เท่ากับร้อยละ 93.37 ของรายได้จากการก่อสร้าง ขาย และบริการ
ในขณะที่ปี 2548 ต้นทุนดังกล่าวเท่ากับร้อยละ 100.61 ของรายได้ ซึ่งเท่ากับต้นทุนลดลงร้อยละ
7.20

ปี 2549 บริษัทมีขาดทุนสุทธิจากกิจกรรมปกติเท่ากับร้อยละ 2.40 ของรายได้รวม ในขณะที่ปี 2548
บริษัทมีขาดทุนสุทธิจากกิจกรรมปกติเท่ากับร้อยละ 7.54 ของรายได้รวม ปี 2549
บริษัทได้รับเงินชดเชยจากการปรับราคาวัสดุก่อสร้างจากหน่วยงานภาครัฐประมาณ 123.17
ล้านบาท หรือเท่ากับร้อยละ 2.67 ของรายได้จากงานก่อสร้าง ขาย และบริการของปีดังกล่าว

ปัจจุบัน บริษัทสนใจเข้าร่วมประมูลโครงการในต่างประเทศมากขึ้น ทั้งในประเทศศรีลังกา กัมพูชา
ลาว เวียดนาม และสหรัฐอาหรับเอมิเรตส์ เป็นต้น ทั้งนี้ เพื่อเป็นการเพิ่มปริมาณงานก่อสร้าง

การดำเนินงาน ของปี 2550

รายได้จากงานก่อสร้าง ขาย และบริการ สำหรับ ปี 2550 เท่ากับ 3,856.01 ล้านบาท ในขณะที่
ปี 2549 เท่ากับ 4,608.35 ล้านบาท ลดลง 752.34 ล้านบาท หรือร้อยละ 16.33

ต้นทุนงานก่อสร้าง ขาย และบริการ สำหรับ ปี 2550 เท่ากับร้อยละ 114.71
ของรายได้จากงานก่อสร้าง ขาย และบริการ ในขณะที่ ปี 2549 เท่ากับร้อยละ 93.37
เปรียบเทียบแล้วต้นทุนเพิ่มขึ้น ร้อยละ 22.86

บริษัทได้บันทึกบัญชีรายการค่าเผื่อหนี้สงสัยจะสูญสำหรับปี 2550 เป็นจำนวนเงิน 224.34 ล้านบาท
ผลการดำเนินงานก่อนรายการค่าเผื่อหนี้สงสัยจะสูญ แสดงผลขาดทุนสำหรับงวดเท่ากับ 881.98
ล้านบาท

ในช่วงปี 2550 บริษัทประสบเหตุการณ์สำคัญซึ่งมีผลกระทบต่อผลการดำเนินงานของบริษัทดังนี้

1.  ปัญหาการก่อสร้างจากโครงการต่าง ๆ ได้แก่

    0.  โครงการก่อสร้างถนนในสาธารณรัฐประชาธิปไตยประชาชนลาว
        ซึ่งรับค่าก่อสร้างเป็นเงินตราต่างประเทศ
        จึงได้รับผลกระทบจากค่าเงินบาทที่แข็งค่าขึ้นอย่างมาก
        ในขณะเดียวกันก็ได้รับผลกระทบจากภัยธรรมชาติ
        ทำให้ยากลำบากในการทำงานและขนส่งวัสดุ ต้องขยายระยะเวลาก่อสร้าง
        ต้นทุนรวมสูงขึ้นกว่าประมาณการมาก

        โครงการก่อสร้างสะพาน 4 สะพานที่เกาะกง ประเทศกัมพูชา
        ได้รับผลกระทบจากภัยธรรมชาติ และสภาพภูมิประเทศทุรกันดาร
        เป็นอุปสรรคต่อการขนส่งวัสดุ ต้องขยายระยะเวลาก่อสร้าง
        ต้นทุนรวมสูงกว่าประมาณการมาก

        โครงการก่อสร้างอื่น ๆ ได้รับผลกระทบจากราคาวัสดุก่อสร้างที่ปรับราคาสูงขึ้นมาก
        รวมทั้งค่าจ้างเหมาแรงงานฝีมือก็ปรับเพิ่มเช่นกัน

2.  การรับรู้รายได้จากผลงานก่อสร้างของโครงการก่อสร้างที่กำลังจะแล้วเสร็จสมบูรณ์
    และผลงานก่อสร้างของโครงการใหม่

ในช่วงปลายของโครงการก่อสร้างที่กำลังจะแล้วเสร็จสมบูรณ์ รวมทั้งโครงการก่อสร้างที่เริ่มใหม่
ผลงานที่ทำได้จะน้อยกว่าช่วงกลางระหว่างก่อสร้าง ในช่วงครึ่งแรกของปี 2550
มีหลายโครงการที่เริ่มทยอยก่อสร้างแล้วเสร็จ เช่น โครงการคอนโดมิเนียม The Madison,
โครงการก่อสร้างถนนสนับสนุนสนามบินสุวรรณภูมิ เป็นต้น
ในขณะเดียวกันก็มีโครงการที่เพิ่งเริ่มก่อสร้าง ได้แก่
โครงการก่อสร้างอุโมงค์ส่งน้ำทับช้างของการประปานครหลวง
ซึ่งอยู่ในช่วงเริ่มงานและจะเริ่มรับรู้รายได้ในไตรมาสที่ 3 เป็นต้นไป

3.  การได้รับชำระหนี้จากลูกหนี้การค้าล่าช้า

จากผลกระทบภาวะเศรษฐกิจชะลอตัว ส่งผลให้ลูกหนี้การค้าชำระค่าก่อสร้างล่าช้า
ทำให้ภาระดอกเบี้ยจ่ายของบริษัทเพิ่มสูงขึ้น

การดำเนินงาน ของปี 2551

รายได้จากการก่อสร้าง ขาย และบริการ ปี 2551 เท่ากับ 3,512.72 ล้านบาท ในขณะที่ปี 2550
เท่ากับ 3,856.01 ล้านบาท ลดลง 343.29 ล้านบาท หรือประมาณร้อยละ 8.90

ต้นทุนงานก่อสร้าง ขาย และบริการ ปี 2551 เท่ากับร้อยละ 93.36 ของรายได้จากการก่อสร้าง
ขาย และบริการ ในขณะที่ปี 2550 เท่ากับร้อยละ 114.71 เปรียบเทียบแล้วต้นทุนลดลงร้อยละ
18.61

ค่าใช้จ่ายในการบริหาร ปี 2551 เท่ากับ 294.08 ล้านบาท ในขณะที่ปี 2550 เท่ากับ 399.90
ล้านบาท ลดลง 105.82 ล้านบาท หรือประมาณร้อยละ 26.46

ค่าใช้จ่ายทางการเงิน ปี 2551 เท่ากับ 28.03 ล้านบาท ในขณะที่ปี 2550 เท่ากับ 43.29
ล้านบาท ลดลง 15.26 ล้านบาท หรือประมาณร้อยละ 35.25

ผลการดำเนินงานสำหรับปี 2551 สิ้นสุดวันที่ 31 ธันวาคม 2551
แสดงยอดกำไรสุทธิในส่วนที่เป็นของผู้ถือหุ้นบริษัทใหญ่เท่ากับ 211.82 ล้านบาท
ในขณะที่ผลการดำเนินงานสำหรับปี 2550 แสดงยอดขาดทุนสุทธิในส่วนของผู้ถือหุ้นบริษัทใหญ่เท่ากับ
1,106.32 ล้านบาท

ในช่วงปี 2551 เหตุการณ์สำคัญที่เกิดขึ้นและมีผลกระทบต่อผลการดำเนินงานของบริษัทได้แก่

1. การรับรู้รายได้จากผลงานก่อสร้างของโครงการก่อสร้างที่กำลังจะแล้วเสร็จสมบูรณ์
และผลงานก่อสร้างของโครงการใหม่

ในช่วงปลายของโครงการก่อสร้างที่กำลังจะแล้วเสร็จสมบูรณ์ และโครงการก่อสร้างที่เพิ่งเริ่มใหม่
ผลงานที่ทำได้จะน้อยกว่าช่วงกลางระหว่างก่อสร้าง รายได้ของบริษัทในปี 2551
จึงลดลงเมื่อเทียบกับปี 2550 ทั้งนี้เนื่องจาก 6 เดือนแรกของในปี 2551
มีหลายโครงการที่ก่อสร้างแล้วเสร็จ ได้แก่ โครงการก่อสร้างสะพาน 4 สะพานที่เกาะกง
ประเทศกัมพูชา, โครงการก่อสร้างถนนสนับสนุนสนามบินสุวรรณภูมิ,
โครงการก่อสร้างถนนในสาธารณรัฐประชาธิปไตยประชาชนลาว,
โครงการก่อสร้างอาคารและระบบสาธารณูปโภคของสนามกอล์ฟอโยธยา
และโครงการก่อสร้างลานวางตู้คอนเทนเนอร์และอาคารต่าง ๆ ที่ท่าเรือแหลมฉบัง เป็นต้น
ในขณะที่ไตรมาสที่ 4 ของปี 2551 บริษัทมีโครงการที่เพิ่งเริ่มก่อสร้าง ได้แก่
โครงการก่อสร้างโรงงานผลิตเบียร์ ของบริษัท สิงห์ เบเวอเรช จำกัด ที่อำเภอบางเลน
จังหวัดนครปฐม มูลค่าโครงการ 535 ล้านบาท
และโครงการก่อสร้างท่าเทียบเรือบรรทุกก๊าซปิโตรเลียมเหลวของ PTTLNG Company Limited
ที่นิคมอุตสาหกรรมมาบตาพุด จังหวัดระยอง มูลค่าโครงการ 1,477.85 ล้านบาท เป็นต้น

2. ราคาน้ำมันและราคาวัสดุหลักใช้ในการก่อสร้างปรับลดลง

ราคาน้ำมันและราคาวัสดุก่อสร้างหลัก เช่น เหล็ก ปรับราคาลดลงอย่างมากในครึ่งปีหลังของปี
2551 ซึ่งจะส่งผลต่อต้นทุนก่อสร้างลดลงอย่างชัดเจนในไตรมาสที่ 4

3. การได้รับชำระหนี้จากลูกหนี้การค้าล่าช้า

จากผลกระทบภาวะเศรษฐกิจชะลอตัว
ส่งผลให้ลูกหนี้การค้าบางรายของงานโครงการก่อสร้างทั้งภาครัฐและภาคเอกชน
ชำระค่าก่อสร้างล่าช้า

4. ปัญหาในการบันทึกรายได้ค่าก่อสร้างโครงการต่างประเทศ

บริษัทปรับปรุงบันทึกรายได้ค่าก่อสร้างโครงการก่อสร้างคอนโดมิเนียมที่ประเทศสหรัฐอาหรับเอมิเรตส์
ซึ่งดำเนินการก่อสร้างโดยบริษัทร่วมทุนที่ก่อตั้งในประเทศสหรัฐอาหรับเอมิเรตส์
ซึ่งประกอบไปด้วยบริษัท อิตาเลี่ยนไทยดีเวล๊อปเมนต์ จำกัด (มหาชน) และบริษัท
เนาวรัตน์พัฒนาการ จำกัด (มหาชน) ในอัตราส่วนการลงทุน 60 : 40
ตลอดระยะเวลาการก่อสร้าง ได้มีการแก้ไขแบบก่อสร้าง
และปัจจุบันโครงการมีการเปลี่ยนแปลงผู้ควบคุมงานก่อสร้าง
ผู้ควบคุมงานก่อสร้างรายใหม่ยังไม่ออกใบรับรองผลงานก่อสร้างให้ ณ วันที่ 31 ธันวาคม 2551
เป็นจำนวนเงิน 58.92 ล้านเหรียญดีแรมห์ จึงทำให้ประสบปัญหาในการเบิกค่าผลงานจากผู้ว่าจ้าง
บริษัทได้ปรับปรุงโดยบันทึกลดรายได้ลงตามสัดส่วนการลงทุนร้อยละ 40 ในปี 2550 เท่ากับ
163.46 ล้านบาท ส่วนในปี 2551 บริษัทได้งดเว้นการบันทึกรายได้จากการก่อสร้างทั้งจำนวน
แต่ได้บันทึกรายการกำไรจากการจำหน่ายอุปกรณ์และรายได้อื่น ๆ 20.34 ล้านบาท
รวมทั้งบันทึกต้นทุนงานก่อสร้าง ค่าใช้จ่ายในการขายและบริหาร และค่าใช้จ่ายทางการเงิน
รวมเท่ากับ 48.51 ล้านบาท ซึ่งเป็นการบันทึกตามสัดส่วนการลงทุนร้อยละ 40 เช่นเดียวกัน

5. การบันทึกกลับค่าตอบแทนพิเศษแก่คณะผู้บริหาร

ค่าตอบแทนพิเศษแก่คณะผู้บริหารเป็นไปตามเงื่อนไขแผนฟื้นฟูกิจการ มีจำนวนเงิน 94.1 ล้านบาท
พร้อมดอกเบี้ยในอัตรา MLR คำนวณถึงวันจ่ายชำระซึ่งบริษัทมีภาระต้องจ่ายภายในปี 2553
ในระหว่างไตรมาสแรกของปี 2551
คณะผู้บริหารได้มีหนังสือแสดงเจตจำนงขอสละสิทธิในการเรียกร้องค่าตอบแทนพิเศษนี้
บริษัทจึงได้โอนกลับค่าตอบแทนพิเศษพร้อมดอกเบี้ยจำนวนเงินรวม 116.79 ล้านบาท
ซึ่งได้เคยบันทึกเป็นค่าใช้จ่ายและค่าใช้จ่ายค้างจ่ายไว้แล้วตั้งแต่ปี 2544–2550
เป็นรายได้อื่นในงบกำไรขาดทุนไตรมาสแรกของปี 2551

6. การลดลงของค่าใช้จ่ายทางการเงิน

ค่าใช้จ่ายทางการเงินลดลงเนื่องจากบริษัทชำระคืนเงินกู้ยืมจากธนาคารไปเป็นจำนวนมาก
ประกอบกับอัตราดอกเบี้ยปรับตัวลดลง

7. การลดลงของค่าใช้จ่ายในการบริหาร

ค่าใช้จ่ายในการบริหารลดลงจากค่าธรรมเนียมธนาคาร
การยกเลิกการบันทึกรายการค่าตอบแทนพิเศษแก่คณะผู้บริหาร (รายละเอียดตามข้อ 5)
การลดลงของการขาดทุนจากอัตราแลกเปลี่ยนเงินตราต่างประเทศ
รวมไปถึงการที่โครงการก่อสร้างหลายโครงการที่ดำเนินการโดยกิจการร่วมค้าที่บริษัทร่วมทุนอยู่ด้วยนั้น
ได้ดำเนินการเสร็จสมบูรณ์ในปี 2551 หรือกำลังจะแล้วเสร็จสมบูรณ์ ได้แก่
โครงการก่อสร้างสถานีขนถ่ายมูลฝอยที่หนองแขม
และโครงการก่อสร้างคอนโดมิเนียมที่ประเทศสหรัฐอาหรับเอมิเรตส์ เป็นต้น

ปัจจัยความเสี่ยง

ปัจจัยความเสี่ยงที่มีผลกระทบต่อการดำเนินธุรกิจของบริษัทที่สำคัญได้แก่
การปรับตัวของราคาน้ำมันและราคาวัสดุก่อสร้างหลักที่มีการปรับตัวขึ้นลงอย่างรุนแรงในช่วง 2-3
ปีที่ผ่านมา
ทำให้ลำบากในการประมาณต้นทุนก่อสร้างเพื่อเสนอราคาค่าก่อสร้างรวมตลอดไปจนถึงการควบคุมต้นทุนเมื่อได้รับการว่าจ้างให้ทำงาน
นอกจากนี้ งานในภาคเอกชนยังเสี่ยงต่อการได้รับชำระเงินล่าช้ากว่าที่กำหนด ทั้งนี้
เป็นผลจากการที่ผู้ว่าจ้างประสบปัญหาสภาพคล่อง นอกจากนี้ หากประสงค์จะทำงานในต่างประเทศ
ต้องเผชิญกับความเสี่ยงในด้านสภาพเศรษฐกิจและการเมืองของประเทศนั้น ๆ
ซึ่งเป็นปัจจัยหลักของการที่ธนาคารจะให้การสนับสนุนด้านการเงินแก่ผู้รับเหมาก่อสร้าง
โดยเฉพาะความเสี่ยงในการตรวจสอบข้อมูลแหล่งเงินที่ผู้ว่าจ้างจะนำมาชำระค่าก่อสร้างให้แก่ผู้รับเหมา

สภาวะอุตสาหกรรมและสภาพการแข่งขัน

อุตสาหกรรมก่อสร้างเป็นอุตสาหกรรมที่เปิดกว้างสำหรับผู้รับเหมาไทยและผู้รับเหมาต่างชาติ
จึงมีการแข่งขันสูงมาก แต่เนื่องจากภาวะเศรษฐกิจที่ซบเซาในช่วงหลายปีที่ผ่านมา
ผู้รับเหมารายย่อยต้องเลิกกิจการไปหลายราย
ปัจจุบันปริมาณงานก่อสร้างในประเทศเริ่มเพิ่มปริมาณมากขึ้น
แต่ก็มีปัญหาการปรับตัวขึ้นลงของราคาน้ำมันและราคาวัสดุก่อสร้าง ทำให้ยากในการคุมต้นทุนก่อสร้าง

ในด้านการประมูลงานก่อสร้างเพื่อหาผู้เสนอราคาต่ำสุดและมีคุณสมบัติตามเกณฑ์กำหนดนั้น
เนื่องจากในแต่ละโครงการมีผู้รับเหมาที่มีคุณสมบัติตามเกณฑ์กำหนดที่จะเสนอราคาได้หลายราย
การแข่งขันด้านราคาจึงสูงมาก ซึ่งผู้ที่ได้ประโยชน์คือผู้ว่าจ้างนั่นเอง

แนวโน้มในอนาคต

บริษัทมีโครงการขยายการรับงานก่อสร้างในต่างประเทศมากขึ้นเพื่อเป็นการเพิ่มรายได้ของบริษัท
สำหรับงานภายในประเทศ บริษัทมุ่งเน้นงานภาครัฐบาล
โดยเฉพาะงานเกี่ยวกับระบบรวบรวมและบำบัดน้ำเสีย งานดันท่อใต้ดิน อุโมงค์ส่งน้ำ
ทั้งนี้เนื่องจากบริษัทมีเครื่องมือเจาะอุโมงค์ เครื่องมือดันท่อ
รวมทั้งมีบุคลากรที่มีประสบการณ์ในงานและมีผลงานทั้งที่ได้ส่งมอบแล้วและที่ยังดำเนินการอยู่หลายโครงการ
โดยสรุปยังมีงานก่อสร้างในมือที่ยังไม่ได้ส่งมอบ ณ 31 ธันวาคม 2551 ดังนี้

ประเภทของงาน มูลค่าโครงการ ผลงานทำได้สะสม มูลค่างานคงเหลือ

(ล้านบาท) (ล้านบาท)

ถนน สะพาน 2,013.51 1,691.62 321.89

อาคาร โรงงาน คอนโดมิเนียม 2,371.69 436.66 1,935.03

ท่าเทียบเรือ 161.76 141.42 20.34

อุโมงค์ส่งน้ำและระบบสาธารณูปโภค 1,491.49 1,161.58 329.91

รวมทั้งสิ้น 6,038.45 3,431.28 2,607.17

ปัจจุบัน
บริษัทได้ให้ความสนใจในโครงการพัฒนาอสังหาริมทรัพย์เพื่อเป็นการเพิ่มประเภทของธุรกิจให้มากขึ้น
ขณะนี้บริษัทมีโครงการพัฒนาอสังหาริมทรัพย์ที่กำลังดำเนินการอยู่ 3 โครงการ ดังนี้

1. โครงการ “ดิ อิสสระ ลาดพร้าว” เป็นโครงการก่อสร้างคอนโดมิเนียม 51 ชั้น
เพื่ออยู่อาศัยเพื่อขาย ที่ถนนลาดพร้าว ระหว่างซอย 12-14 มูลค่าโครงการประมาณ 1,868.68
ล้านบาท โดยบริษัท เนาวรัตน์พัฒนาการ จำกัด (มหาชน) ร่วมกับบริษัท ชาญอิสสระ ดีเวล็อปเมนท์
จำกัด (มหาชน) จัดตั้งบริษัท ซี.ไอ.เอ็น.เอสเตท จำกัด ในอัตราส่วนโครงสร้างทุน 40:60
เพื่อดำเนินการโครงการนี้

2. โครงการหมู่บ้านริมทะเลเพื่อขาย ที่อำเภอบางละมุง จังหวัดชลบุรี มูลค่าโครงการประมาณ
450 ล้านบาทโดยบริษัท เนาวรัตน์พัฒนาการ จำกัด (มหาชน) ร่วมกับผู้ลงทุนอื่นอีก 7 ราย
จัดตั้งบริษัท วีเอสพีเอ็น พร็อพเพอร์ตี้ จำกัด ในอัตราส่วนบริษัทลงทุนในโครงการนี้ ร้อยละ 20

3. โครงการพัฒนาที่ดินที่เกาะสมุย จังหวัดสุราษฎร์ธานี
อยู่ในระหว่างการทบทวนแผนงานและวางแผนการขายใหม่
โดยได้ดำเนินการยื่นขออนุญาตก่อสร้างเสร็จเรียบร้อยแล้ว

หากบริษัทประสบผลสำเร็จในโครงการพัฒนาอสังหาริมทรัพย์ที่กำลังดำเนินการอยู่
ก็มีโอกาสที่จะขยายงานในด้านนี้เพิ่มขึ้น อย่างไรก็ตาม
การศึกษาโครงการอย่างรอบคอบเป็นสิ่งจำเป็นที่บริษัทต้องกระทำก่อนตัดสินใจลงทุนทุกครั้ง